Publicarea unei comunicări privind aprobarea unei modificări standard a caietului de sarcini al unei denumiri din sectorul vitivinicol, menționată la articolul 17 alineatele (2) și (3) din Regulamentul delegat (UE) 2019/33 al Comisiei

(2022/C 351/09)

Prezenta comunicare este publicată în conformitate cu articolul 17 alineatul (5) din Regulamentul delegat (UE) 2019/33 al Comisiei (1).

COMUNICAREA UNEI MODIFICĂRI STANDARD A DOCUMENTULUI UNIC

„Montsant”

PDO-ES-A1550-AM05

Data comunicării: 20.6.2022

DESCRIEREA ȘI MOTIVELE MODIFICĂRII APROBATE

Modificare a limitei acidității volatile

Descriere:

Se modifică limita maximă a acidității volatile pentru vinurile albe, roze și roșii care sunt mai vechi de un an. În cazul vinurilor albe și roze, nu se prevedea această limită pentru vinurile mai vechi de un an. Iar în cazul vinurilor roșii, se modifică limita de la „0,06 g/l pentru fiecare grad de alcool care depășește 11 grade și pentru fiecare an de învechire, până la maximum 1,2 g/l” la „după un an de învechire, aciditatea volatilă maximă va putea fi de 1,2 g/l”.

Această modificare vizează punctul 2.2 din caietul de sarcini și punctul 4 din documentul unic.

Este vorba de o modificare standard deoarece nu îndeplinește niciunul dintre criteriile prevăzute la articolul 14 alineatul (1) din REGULAMENTUL DELEGAT (UE) 2019/33 AL COMISIEI din 17 octombrie 2018.

Motive:

Învechirea vinurilor roșii, albe și roze este o practică obișnuită în ceea ce privește vinurile cu denumirea de origine Montsant. Prin urmare, este normal ca vinurile roșii, albe și roze să aibă o aciditate volatilă mai mare decât limita de 0,80 g/l prevăzută în caietul de sarcini pentru vinurile cu vechimea mai mică de un an. Prin această modificare se mărește conținutul de aciditate volatilă permis, până la limitele stabilite de Uniunea Europeană, de 1,2 g/l pentru vinurile roșii și de 1,08 g/l pentru vinurile albe și roze.

DOCUMENT UNIC

1. Denumirea (denumirile)

Montsant

2. Tipul indicației geografice

DOP – denumire de origine protejată

3. Categoriile de produse vitivinicole

1. Vin

3. Vin licoros

4. Descrierea vinului (vinurilor)

1. Vin alb

SCURTĂ DESCRIERE TEXTUALĂ

Robă limpede, cu nuanțe care variază de la galben-lămâie la galben-pai și culori care pot fi intense și aurii. Arome elegante și subtile de fructe coapte, de miere și de fructe uscate (caise uscate la soare). Vinuri mătăsoase, cu note dulci intense și volum gustativ amplu. Postgust foarte lung.

* După un an de învechire, aciditatea volatilă maximă va putea fi de 1,08 g/l (18 meq/l).

* Conținutul maxim de dioxid de sulf: 200 mg/l în cazul în care conținutul de zaharuri este mai mic de 5 g/l și 250 mg/l dacă acesta este de minimum 5 g/l.

* În ceea ce privește toate limitele nemenționate, acestea trebuie să respecte legislația în vigoare.

Caracteristici analitice generale Tăria alcoolică totală maximă în volume (% în volume) Tăria alcoolică dobândită minimă în volume (% în volume) 11,5 Aciditatea totală minimă 3,5 în grame per litru, exprimată în acid tartric Aciditatea volatilă maximă (în miliechivalenți per litru) 13,33 Conținutul total maxim de dioxid de sulf (în miligrame per litru)

2. Vin roze

SCURTĂ DESCRIERE TEXTUALĂ

Robă strălucitoare, intensă și limpede. Cu arome fructate și/sau florale și note de cireșe coapte și căpșuni; sunt prezente note de fructe de pădure. Vin elegant, cu note dulci intense și cu personalitate.

* După un an de învechire, aciditatea volatilă maximă va putea fi de 1,08 g/l (18 meq/l).

* Conținutul maxim de dioxid de sulf: 200 mg/l în cazul în care conținutul de zaharuri este mai mic de 5 g/l și 250 mg/l dacă acesta este de minimum 5 g/l

* În ceea ce privește toate limitele nemenționate, acestea trebuie să respecte legislația în vigoare.

Caracteristici analitice generale Tăria alcoolică totală maximă în volume (% în volume) Tăria alcoolică dobândită minimă în volume (% în volume) 12 Aciditatea totală minimă 3,5 în grame per litru, exprimată în acid tartric Aciditatea volatilă maximă (în miliechivalenți per litru) 13,33 Conținutul total maxim de dioxid de sulf (în miligrame per litru)

3. Vin roșu

SCURTĂ DESCRIERE TEXTUALĂ

Culoarea și reflexele variază în funcție de vechime. Pe măsură ce vinul se învechește, ele trec de la nuanțe mai roșii (cireșe) la nuanțe portocalii (cărămizii, chihlimbarii). Arome corespunzătoare soiurilor autohtone, de fructe foarte coapte, chiar de stafide, cu note balsamice și intense. Vin amplu și rotund, cu postgust mai lung, cu taninuri coapte și catifelate.

* După un an de învechire, aciditatea volatilă maximă va putea fi de 1,2 g/l (20 meq/l).

* Conținutul maxim de dioxid de sulf: 150 mg/l în cazul în care conținutul de zaharuri este mai mic de 5 g/l și 200 mg/l dacă acesta este de minimum 5 g/l.

* În ceea ce privește toate limitele nemenționate, acestea trebuie să respecte legislația în vigoare.

Caracteristici analitice generale Tăria alcoolică totală maximă în volume (% în volume) Tăria alcoolică dobândită minimă în volume (% în volume) 12,5 Aciditatea totală minimă 3,5 în grame per litru, exprimată în acid tartric Aciditatea volatilă maximă (în miliechivalenți per litru) 13,33 Conținutul total maxim de dioxid de sulf (în miligrame per litru)

4. Vin licoros

SCURTĂ DESCRIERE TEXTUALĂ

Rancio: obținut prin oxidare în butoaie de lemn și/sau prin procesul de oxidare accelerată sol y serena (vin lăsat în exterior și expus la variații de temperatură între zi și noapte). Aspect limpede și strălucitor. Miros complex, cu note de mirodenii, de fructe uscate și de prăjire. Vin sec. Foarte amplu.

Mistela blanca și Mistela negra: culoarea variază de la culoarea mierii concentrate la portocaliu. Miros dulce de miere, cu o notă de citrice. Postgust predominant dulce, caracterizat de note fructate.

Garnacha: vin cu adaos de alcool de origine viticolă. Culoare portocalie, cu o ușoară evoluție a culorii. Complex, cu note de citrice. Tăria alcoolică dobândită minimă: 15,5 % din volum.

Vimblanc: obținut din struguri supramaturați din soiul Pansal.

Vin dulce natural: must cu un conținut ridicat de zaharuri, mai mare de 272 g/l, parțial fermentat. Limpede. Nuanțe diferite. Complex și echilibrat.

* Conținutul maxim de dioxid de sulf: 150 mg/l în cazul în care conținutul de zaharuri este mai mic de 5 g/l și 200 mg/l dacă acesta este de minimum 5 g/l.

* În ceea ce privește toate limitele nemenționate, acestea trebuie să respecte legislația în vigoare.

Caracteristici analitice generale Tăria alcoolică totală maximă în volume (% în volume) Tăria alcoolică dobândită minimă în volume (% în volume) 15 Aciditatea totală minimă în miliechivalenți per litru Aciditatea volatilă maximă (în miliechivalenți per litru) Conținutul total maxim de dioxid de sulf (în miligrame per litru)

5. Practici vitivinicole

5.1. Practici oenologice specifice

1. Practica de cultivare

Autoritatea de gestionare a denumirii de origine poate interzice irigarea pe o anumită parcelă în cazul în care consideră că acest lucru afectează calitatea sau că poate duce la încălcarea normelor.

Strugurii sunt culeși cu cea mai mare grijă. Pentru producerea vinurilor cu denumire protejată pot fi utilizați doar strugurii cu gradul de coacere necesar pentru obținerea unor vinuri cu o tărie alcoolică naturală minimă în volume de 10 % vol. pentru vinuri și de 12 % vol. pentru vinurile licoroase.

2. Restricție referitoare la vinificare

Se aplică o presiune adecvată pentru extragerea mustului sau a vinului și separarea acestuia de cojile strugurilor, astfel încât la fiecare tranșă de 100 kg de struguri recoltați să nu se obțină mai mult de 74 de litri de vin.

5.2. Producții/randamente maxime

1. Soiuri albe 12 000 de kilograme de struguri la hectar

2. 88,8 hectolitri la hectar

3. Soiuri roșii 10 000 de kilograme de struguri la hectar

4. 74 de hectolitri la hectar

6. Arealul geografic delimitat

Arealul de producție al vinurilor care beneficiază de DOP Montsant este format din parcele viticole situate în localitățile sau în zonele geografice enumerate mai jos. Aceste parcele au calitățile necesare pentru producerea unor vinuri cu caracteristicile specifice vinurilor protejate de DOP.

Arealul include următoarele localități, în întregime:

La Bisbal de Falset

Cabacés

Capçanes

Cornudella de Montsant

La Figuera

Els Guiamets

Marçà

Margalef

El Masroig

Pradell de la Teixeta

La Torre de Fontaubella

Ulldemolins

Și, parțial, următoarele localități:

Falset:

Polígoanele cu numerele 8, 9, 10, 11, 12, 13, 14, 15, 16, 17, 18, 23, 26, 27, 28, 29, 30 și 31;

Polígonul 2 parcelele 1 - 37, 41 - 70, 72 - 91, partea de sud a parcelei 93 (1,631 ha), parcela 94, parcela 95, o parte din 102 (2,5052 ha), parcela 125, parcela 127, 132 - 135, 137 - 145, 148 și 151 - 153.

Polígonul 3 partea de sud a parcelei 47 (2,1549 ha), parcelele 48 și 49, partea de sud a parcelei 50 (1,419 ha), partea de sud a parcelei 52 (1,7365 ha), partea de sud a parcelei 53 (1,2894 ha) și parcela 64.

Polígonul 19 partea de sud a parcelei 28 (1,0809 ha), partea de sud a parcelei 29 (12, 2046 ha), parcelele 30 - 36, 38 - 46 și 48 - 58.

Polígonul 20 parcelele 1-17, 23 - 26, partea de sud a parcelei 27 (2,45 ha), partea de sud a parcelei 28 (1,4096 ha), parcelele 29, 30, 32, și 33, 59 - 64, partea de sud a parcelei 65 (0,5789 ha), parcelele 66, 68, 72, 73, 74, 79 și 80.

Polígonul 22 parcelele 1 - 24 și 41.

Polígonul 24 parcelele 1 - 8, 10, 31 - 35, 37, 49 - 52, 54, 55 și 57 - 60.

El Molar:

Poligoanele 1, 2 și 3, 11 - 16.

Poligonul 4 parcelele 1 - 7, partea de est a parcelei 8 (0,5515 ha), parcelele 15 - 17, 34, 35, 41, 43, 47, 48, 56, 58, 61, 64, 66, 67 și 69- 71.

Poligonul 8 parcelele 3 - 18, 20 - 28, 199, 200 și 202.

Poligonul 9 parcelele 1, 27 - 32, 35 - 37, 47 - 55.

Poligonul 10 parcelele 1 - 7, 9 - 12, 29 - 34, 45 - 47, 66 - 71 și 73.

Garcia:

Poligonul 3 parcela 66.

Poligonul 6 parcelele 101, 105, 111 - 113.

Poligoanele 7, 8, 9, 10 și 11.

Poligonul 12 parcelele 1 - 13, 17 - 38, 45, 133 și 134.

Poligonul 13 parcelele 70 - 102, 104, 111, 220 - 226, 228 - 234, 314 și 315.

Poligonul 15 parcela 3.

Poligonul 22 parcela 65.

Poligonul 23 parcelele 26 - 43, 60 - 68, 70, 72 - 78, 80, 81, 83, 84, 86, 87 și 88.

Mora la Nova:

Poligonul 4 parcelele 69, 70, 113 și 120;

Poligonul 5;

Poligonul 6 parcelele 3 - 15, 20 - 27, 30 - 54, la 56, 57, 58, 59 și 61 - 73;

Poligonul 7 parcelele 8, 9, 10, 14, 16, 24, 30 - 46, la 48, 49, 50, 56 și 59 - 66; Poligonul 8 parcelele 76 - 89, 91 - 97, 99, 100, 101, 102, 105 și 106 ;

Poligonul 9 parcelele 38 - 48, 50, 51, 52, 53, 55, 56, 57, 58, 73 și 74;

Poligonul 10 parcela 8

Poligonul 13 și parcela 99

Tivissa:

Polígoanele 2, 4, 6 - 12 și 21 - 23.

Poligonul 17 parcelele 238 - 251, 253 și 254.

Poligonul 24 parcela 29.

7. Soiul/soiurile de struguri de vin

CABERNET SAUVIGNON

GARNACHA BLANCA

GARNACHA TINTA

MAZUELA - CARIÑENA

MAZUELA - SAMSÓ

8. Descrierea legăturii (legăturilor)

8.1. Vin alb

Vinurile albe sunt produse aproape exclusiv din cele două soiuri tradiționale din areal: Garnacha blanca și Macabeo. În timp ce din soiul Macabeo se produc vinuri mai fine, din Garnacha blanca se obțin vinuri mai corpolente, cu taninuri pronunțate, acest soi fiind foarte potrivit pentru producția de vinuri crianza sau pentru fermentarea în butoaie de stejar, în pofida tendinței lui naturale spre oxidare. Celelalte soiuri albe (Chardonnay, Pansal, Moscatel de grano menudo, Parellada și Picapoll blanco) îmbunătățesc amestecul final.

8.2. Vin roșu și roze

Atât soiul Mazuela (Samsó), cât și Garnacha tinta sunt cultivate în întregul areal al DOP. Din aceste soiuri se obțin vinuri corpolente, cu potențial foarte bun de învechire, în special dacă randamentul viței-de-vie este controlat și dacă vinificarea este efectuată în mod corespunzător. Soiul Ull de Llebre este predominant în zona de sud, mai caldă. Celelalte soiuri roșii (Cabernet sauvignon, Garnacha peluda, Merlot, Monastrell, Picapoll tinto și Syrah), prezente într-o cantitate mult mai mică, se adaptează bine la diferitele plantații viticole ale DOP. Din aceste soiuri se obțin vinuri de calitate, echilibrate, aromatice și corpolente, diferitele amestecuri având caracterul lor distinctiv.

8.3. Vinuri licoroase

Producția de vinuri licoroase este o tradiție adânc înrădăcinată în nordul provinciei Tarragona, iar DOP Montsant nu face excepție. În trecut, când cramele erau familiale, în cadrul lor se puteau găsi în mod obișnuit un butoi de vin rancio și un butoi de vin dulce. Deși în prezent producția de vinuri licoroase tradiționale este mult mai sistematizată, nu și-a pierdut ponderea limitată în cadrul producției totale.

9. Alte condiții esențiale (ambalarea, etichetarea, alte cerințe)

Cadrul juridic:

În legislația națională

Tipul condiției suplimentare:

Ambalarea în arealul geografic delimitat

Descrierea condiției:

Ambalarea va trebui efectuată în unitățile de îmbuteliere înregistrate. Scopul este de a garanta originea și calitatea intrinsecă a vinurilor prin evitarea transportului în vrac în afara arealului de producție. În cazul în care vinurile nu sunt transportate în anumite condiții, stabilite în urma unei evaluări individuale care ia în considerare circumstanțele specifice fiecărui caz în parte, vinurile pot fi supuse unor condiții de mediu inadecvate, care le-ar putea afecta caracteristicile organoleptice.

Cadrul juridic:

În legislația națională

Tipul condiției suplimentare:

Dispoziții suplimentare privind etichetarea

Descrierea condiției:

Înălțimea maximă a caracterelor utilizate pentru a indica denumirea „Montsant” va trebui să fie între 3 și 6 mm, iar înălțimea caracterelor utilizate pentru „Denominación de Origen” va trebui să fie de jumătate din înălțimea respectivă.

Link către caietul de sarcini

https://incavi.gencat.cat/.content/005-normativa/plecs-condicions-do-catalanes/Arxius-plecs/Pliego-de-Condiciones-DOP-Montsant-ctrl-canvis.pdf

(1) JO L 9, 11.1.2019, p. 2.